**ณิชนันทวรรณ ชาทุม** (ชื่อเล่น: แอน; 1 มีนาคม พ.ศ. 2535 – ) เป็นนักกีฬาวอลเลย์บอลหญิงชาวไทย ปัจจุบัน เธอสร้างผลงานในระดับอาชีพให้แก่ซัยโจเด็นกิ - นครนนทบุรี โดยเป็นกำลังสำคัญของทีมในตำแหน่งหัวเสา

นอกจากนี้ ได้มีการจัดอันดับสาวสวยจากการแข่งขันวอลเลย์บอลไทยแลนด์ลีก 2013 โดยณิชนันทวรรณได้รับการจัดให้อยู่ในอันดับ 1

ประวัติ
-------

ณิชนันทวรรณ ชาทุม เป็นลูกสาวของ นางทองใบและนายปัญญา ชาทุม เริ่มเล่นวอลเลย์บอลเมื่อครั้งเรียนอยู่ระดับประถม โดยมีผู้ฝึกสอนคนแรกชื่อ อำไพ แสนคำคุณ และเคยเป็นตัวแทนของโรงเรียนเข้าแข่งขันรายการของวิทยุการบิน จากนั้น เธอได้ย้ายมาเรียนต่อระดับมัธยมต้นที่ โรงเรียนเทศบาลวัดละหาร และระดับมัธยมปลายที่ โรงเรียนสตรีนนทบุรี และเป็นตัวแทนของโรงเรียนเข้าแข่งขันในอีกหลายรายการ รวมถึงเข้าแข่งวอลเลย์บอลไทยแลนด์ลีกครั้งแรกเมื่อครั้งที่เรียนอยู่ระดับมัธยมศึกษาปีที่ 4 กระทั่งเธอได้เข้าศึกษาระดับอุดมศึกษาในระดับปริญญาตรีที่คณะรัฐประศาสนศาสตร์ มหาวิทยาลัยธุรกิจบัณฑิตย์ และปริญญาโทที่คณะบริหารธุกิจมหาบัณฑิต มหาวิทยาลัยธุกิจบัณฑิตย์ โดยได้มีโอกาสในการแข่งระดับอาชีพร่วมกับสโมสรวอลเลย์บอล ซัยโจเด็นกิ-นครนนทบุรี

เดือนมกราคม พ.ศ. 2552 ณิชนันทวรรณเข้าแข่งขันวอลเลย์บอลหญิง ให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนมีนาคม พ.ศ. 2553 เธอได้เข้าแข่งขันวอลเลย์บอลหญิงในกีฬาเยาวชนแห่งชาติ ครั้งที่ 26 ให้แก่สังกัดนนทบุรี และในวันที่ 8 พฤษภาคม พ.ศ. 2555 ณิชนันทวรรณเข้าแข่งขันกีฬามหาวิทยาลัยแห่งประเทศไทย ครั้งที่ 39 ที่มหาวิทยาลัยสงขลานครินทร์ วิทยาเขตหาดใหญ่ โดยเธอเป็นผู้มีส่วนช่วยให้ทีมมหาวิทยาลัยธุรกิจบัณฑิตย์เป็นฝ่ายชนะ 3–1 เซต และได้รับรางวัลเหรียญทอง รวมถึงในเดือนมกราคม พ.ศ. 2556 เธอได้เข้าแข่งวอลเลย์บอลหญิงให้แก่มหาวิทยาลัยธุรกิจบัณฑิตย์ ในกีฬามหาวิทยาลัยแห่งประเทศไทย ครั้งที่ 40 ที่สถาบันการพลศึกษา วิทยาเขตชลบุรี ซึ่งทีมของเธอได้รับรางวัลเหรียญทอง

ชีวิตส่วนตัว
------------

ในวันพักผ่อน ณิชนันทวรรณมักจะชอบอ่านหนังสือและดูภาพยนตร์ที่ห้องส่วนตัว หากมีเวลาว่างเธอจะไปเที่ยวต่างจังหวัดกับเพื่อน ๆ[]

ด้านความใฝ่ฝันในอนาคต ณิชนันทวรรณอยากรับราชการ รวมถึงมีความใฝ่ฝันที่จะเป็นนางแบบ

เกียรติประวัติ
--------------

* ได้รับเชิญให้เป็นผู้เชิญรางวัล ในการประกาศผลและมอบรางวัลสยามกีฬาอวอร์ด ครั้งที่ 6

รางวัล
------

* เหรียญทอง พ.ศ. 2553 **แชมป์** กีฬาเยาวชนแห่งชาติ ครั้งที่ 26 ที่จังหวัดเพชรบูรณ์
* เหรียญทอง พ.ศ. 2555 **เหรียญทอง** กีฬามหาวิทยาลัยแห่งประเทศไทย ครั้งที่ 39 ที่มหาวิทยาลัยสงขลานครินทร์ วิทยาเขตหาดใหญ่
* เหรียญทอง พ.ศ. 2556 **เหรียญทอง** กีฬามหาวิทยาลัยแห่งประเทศไทย ครั้งที่ 40 ที่สถาบันการพลศึกษา วิทยาเขตชลบุรี

อ้างอิง
-------

1. 1 2 3 4 5 6 7 8  "เกาะติดลูกยางไทย: 'แอน'ณิชนันทวรรณ ชาทุม วอลเลย์บอลสร้าง'มิตรแท้'". คลังข้อมูลเก่าเก็บจากแหล่งเดิมเมื่อ 2012-03-09. สืบค้นเมื่อ 2013-12-11.
2. 1 2 3 4 5  "วอลเลย์บอลไทย: *แอน* ณิชนันทวรรณ ชาทุม...สาวหวานซ่อนเปรี้ยว". คลังข้อมูลเก่าเก็บจากแหล่งเดิมเมื่อ 2012-09-02. สืบค้นเมื่อ 2013-12-11.
3. ↑  "สุพรีม"ดึง"ปลื้มจิตร์"คืนทัพลุยซูเปอร์ลีก-"นครนนท์"มึน! ผู้เล่นทีมชาติเกินโควต้า[*ลิงก์เสีย*]
4. ↑  หนุ่มหล่อ-สาวสวย แม่เหล็กลูกยางไทยลีก - เดลินิวส์
5. ↑  7 อันดับความสวย ของนักตบลูกยางสาว จากศึกไทยแลนด์ลีก - วอลเลย์บอล[*ลิงก์เสีย*]
6. ↑  มหาวิทยาลัยธุรกิจบัณฑิตย์[*ลิงก์เสีย*]
7. ↑  ณิชนันทวรรณ ชาทุม - การแข่งขันกีฬาเยาวชนแห่งชาติ ครั้งที่ 26[*ลิงก์เสีย*]
8. 1 2  เหรียญทอง
9. 1 2  "พลบดีเกมส์" (Update ณ วันที่ 21/01/56)[*ลิงก์เสีย*]

แหล่งข้อมูลอื่น
---------------

* ณิชนันทวรรณ ชาทุม ที่เฟซบุ๊ก